ཡང་གཅིག་ཞུས་ན།ངོ་དེབ་དང་སྐད་འཕྲིན་ནས་དུས་ཚོད་སྟོང་ཟད་དུ་བཏང་བ་ལས་མགོ་སེར་དགེ་རྒན་ཚོ་ལྟར་དྲྭ་རྒྱ་ནས་ཁྲིད་ཐབས་སྣ་ཚོགས་འཚོལ་སྒྲུབ་དང་རྩོམ་ཡིག་གང་སྙན་འདེབས་སྒྲིག་གིས་འཛིན་ཁང་དུ་འཁྱེར་རྒྱུ་ནི་དགེ་རྒན་ཞིག་གིས་གཡོལ་ཐབས་མེད་པའི་འོས་འགན་ཡིན་པས།མགོ་སེར་བའི་དགེ་རྒན་ཚོ་ལྟར་ལག་ལེན་བསྟར་རྒྱུ་གལ་ཆེ་བར་མཐོང་ངོ།།མ་ཟད་དགེ་རྒན་ཟེར་བ་འདི་སློབ་ཚན་གཅིག་པོ་ཁྲིད་མཁན་མ་ཡིན་པར་འཛམ་གླིང་གི་ཉིན་རེ་གསར་ལམ་ཁག་གི་གནས་ཚུལ་མཁོ་སྤྲོད་བྱེད་མཁན་གྱི་གསར་འགོད་པ་ཞིག་ཀྱང་བྱ་དགོས་པ་དང་།མཚམས་མཚམས་སུ་འཛམ་གླིང་གི་མཁས་པ་ཚོས་ཇི་ལྟར་དཀའ་ལས་རྒྱག་སྟངས་ཀྱི་མཛད་རྣམ་མདོར་བསྡུས་རེ་འཆད་མཁན་གྱི་གཏམ་བཤད་པ་ཡང་བྱེད་དགོས་པའི་ན།དགེ་རྒན་གྱི་ལག་མཐིལ་དུ་འཛམ་གླིང་གི་གཤིན་ས་རྡོག་རྡོག་འདི་ཤོང་དགོས་པར་མ་ཟད་དེའི་ཆབ་སྲིད་ཀྱི་ཁ་ཕྱོགས་ཤེས་དགོས་ལ་དེའི་དཔའ་འབྱོར་གྱི་གནས་བབ་ཀྱང་ཤེས་དགོས་པ་གལ་ཆེན་དུ་མཐོང་ངོ་།།དགེ་རྒན་ནི་མི་སེམས་དང་ལྡན་པའི་གློག་གི་ཀླད་པ་བཞིན་སློབ་ཕྲུག་གིས་གང་ནས་བསྔོག་ན་སྔོག་ཆོག་ཆོག་དང་ཕྱོགས་གང་ནས་བཙལ་ནའང་བཙལ་ཆོག་ཆོག་ཅིག་བྱ་རྒྱུ་ནི་དགེ་རྒན་ཟེར་བའི་མིང་རྡོག་སྟེང་ན་ཡོད་པས།དགེ་རྒན་གྱི་ལས་ཀ་འདི་བྱེད་ཤེས་ན་དགེ་ཕྱོགས་སུ་འགྲོ་མཁན་ཞིག་དང་བྱེད་མ་ཤེས་ན་དམྱལ་བར་ལྷུང་མཁན་ཞིག་ཡིན་པ་གཏན་འཁེལ་ཚར་འདུགདེ་ནི་ཁྱོད་ཀྱི་ལག་ནང་དུ་སློབ་ཕྲུག་ཅིག་གི་མི་ཚེའི་མདུན་ལམ་ཡོད་པ་འདི་རེད་དོ།